Nacionalni park Kaziranga

Nacionalni park Kaziranga (asamski jezik: কাজিরাঙ্গা জাতীয় উদ্যান, Kazirônga Rastriyô Uddan), je nacionalni park uz rijeku Brahmaputra u pokrajinama Golaghat i Nagaon u indijskoj državi Assam. Nacionalni park Kaziranga ima površinu od od 430 km² i osnovan je 1905. godine. Prekriva ga većinom pašnjaci "slonovske trave" (Miscanthus sinensis), blatišta, vlažna suptropska i tropska kišna šuma, ispresjecani s četiri glavne rijeke, uključujući Brahmaputru, i nekoliko malenih jezera. Uspoređujući ga s drugim zaštićenim područjima Indije, Kaziranga je najbolji u očuvanju divljih životinja, a kako se nalazi na ivici istočne himalajske bioraznolikosti, u njemu se nalazi veliki broj različitih vrsta. U njemu se nalaze dvije trećine svjetske populacije ugroženih Indijskih nosoroga (Rhinoceros unicornis), te najveća koncentracija tigrova od svih svjetskih nacionalnih parkova, zbog čega je progalšen i rezervatom tigrova 2006. godine. Pored toga, park je dom za 35 vrsta sisavaca, uključujući veliki broj divljih slonova, indijskih bivola i barasinga jelena; ali i veliki broj ptica zbog čega je prepoznat kao važan rezervat ptica. Upisan je 1985. godine na UNESCO-v popis mjesta svjetske baštine u Aziji i Oceaniji kao jedno velikih utočišta divljih životinja. Vanjske veze Službena stranica parka Kaziranga Arhivirano 2009-11-24 na Wayback Machine-u (en) Posjećeno 22. lipnja 2011. Kaziranga National Park (en) Posjećeno 22. lipnja 2011. Izvanredna fotografija tigra u NP Kaziranga na nationalgeographic.com Ostali projekti